Държавен вестник, бр. 80, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  80
(2) Наличието на основанията по чл. 2, 
ал. 6, т. 1 – 3 от Закона за семейни помощи 
за деца се установява от дирекция „Социално 
подпомагане“ след извършване на проверка, 
която обхваща и оценка на риска за детето и 
неговите потребности, от социални работници 
от дирекцията, като задължително участва 
социален работник от отдел „Закрила на 
детето“.
(3) Проверката по ал. 2 може да се извърши 
по сигнал и/или по инициатива на дирекция 
„Социално подпомагане“, като за резултатите 
от нея се представя доклад съгласно прило­
жение № 6.
(4) Наличието на основанието по чл. 2, 
ал. 6, т. 4 от Закона за семейни помощи за 
деца се следи служебно от длъжностните 
лица в дирекция „Социално подпомагане“, 
като в тези случаи се извършва проверка 
само за оценка на риска за детето и неговите 
потребности от социални работници от ди­
рекцията, като координацията се извършва 
от отдел „Закрила на детето“. За резултатите 
от оценката се представя доклад съгласно 
приложение № 6. 
(5) Месечната помощ в натура по чл. 7 от 
Закона за семейни помощи за деца се пре­
доставя за:
1. пълно или частично заплащане на такса 
за детска ясла или детска градина;
2. пълно или частично заплащане на такса 
за детска кухня или столово хранене;
3. закупуване на храна, облекло, обувки;
4. закупуване на бебешки и детски принад­
лежности, козметични и хигиенни материали 
и други стоки за ежедневна употреба, необхо­
дими за детето в зависимост от възрастта му;
5. закупуване на учебници и учебни посо­
бия и други стоки, необходими на детето за 
посещаване на училище, предучилищна група, 
детска градина или детска ясла;
6. пълно или частично заплащане за учас­
тието на детето в организирани от училището/
детската градина мероприятия (екскурзии, 
посещения на исторически, културни и други 
обекти, лагери и др.).
(6) В случай че е налице основание за 
отпускане на месечната помощ по чл. 7 от 
Закона за семейни помощи за деца в натура, 
нейният вид съгласно ал. 5 се предлага от со­
циалните работници, извършили проверката, 
в доклада по ал. 3 или 4. Определянето на 
вида на помощта в натура може да се кон­
султира с родителите на детето или с лицата, 
които полагат грижи за него, представители 
на детски ясли, детски градини, училища и 
доставчици на социални услуги за деца.
(7) Въз основа на предложението по ал. 6 
в 7-дневен срок директорът на дирекция 
„Социално подпомагане“ издава заповед за 
отпускане на помощта в натура съгласно 
приложение № 1.
(8) В случаите по чл. 2, ал. 6, т. 4 от Закона 
за семейни помощи за деца при навършване 
на пълнолетие от майката и ако не е налице 
някое от основанията по чл. 2, ал. 6, т. 1 – 3 
от Закона за семейни помощи за деца, дирек­
торът на дирекция „Социално подпомагане“ 
или упълномощено от него длъжностно лице 
издава заповед за изплащане на помощта в 
пари. 
Чл. 38. (1) Помощта по чл. 8 от Закона за 
семейни помощи за деца се предоставя само 
в натура в случаите по чл. 2, ал. 6 от Закона 
за семейни помощи за деца.
(2) Помощта по чл. 10а от Закона за се­
мейни помощи за деца се предоставя само в 
натура в случаите по чл. 2, ал. 6, т. 1 – 3 от 
Закона за семейни помощи за деца.
(3) Помощта по чл. 7 от Закона за семейни 
помощи за деца се предоставя само в натура 
в случаите по чл. 2, ал. 6, т. 4 от Закона за 
семейни помощи за деца и в случаите, в ко­
ито за всички деца в семейството са налице 
основанията по чл. 2, ал. 6, т. 1 – 3 от Закона 
за семейни помощи за деца.
(4) Помощта по чл. 7 от Закона за семейни 
помощи за деца се предоставя в пари и натура 
в случаите, в които само за част от децата в 
семейството са налице основанията по чл. 2, 
ал. 6, т. 1 – 3 от Закона за семейни помощи 
за деца. В тези случаи размерът на помощта 
в натура се определя по реда на чл. 23, ал. 6. 
(5) Помощите в натура могат да се изменят, 
спират и възобновяват съобразно индивидуал­
ните потребности на детето/децата за месеца, 
през който е настъпила и/или е установена 
промяна в тези потребности.
(6) При промяна в обстоятелствата, която 
води до изменение, спиране или възобновяване 
на помощта в натура, се извършва проверка 
при условията на чл. 35, ал. 2, чл. 36, ал. 2 и 
4 и чл. 37, ал. 2 и 4, като социалните работ­
ници, извършили проверката, правят мотиви­
рано предложение за изменение, спиране или 
възобновяване на помощта в натура, което 
се отразява в доклада по чл. 35, ал. 3, чл. 36, 
ал. 3 и 4 и чл. 37, ал. 3 и 4.
(7) За всяко изменение във вида и размера 
на помощта в натура директорът на дирекция 
„Социално подпомагане“ или упълномощено 
от него длъжностно лице издава заповед съ­
гласно приложение № 1 само за децата, по 
отношение на които е възникнало основание 
по ал. 5.
Чл. 39. (1) Помощите в натура се предоста­
вят чрез ваучери, които се издават от Агенцията 
за социално подпомагане по образец, утвърден 
от изпълнителния директор на Агенцията за 
социално подпомагане.